**”PROTECŢIA COPILULUI CU PĂRINŢI PLECAŢI LA MUNCĂ ÎN STRĂINĂTATE” DIN LEGEA 272/2004 PRIVIND PROTECȚIA ȘI PROMOVAREA DREPTURILOR COPILULUI**

**ETAPE ÎN DERULAREA PROCEDURII**

**1.**

**a.Transmiterea notificării către Serviciul Public de Asistență Socială din localitatea de la domiciliu**

Părintele care se regăseşte într-una din situaţiile enumerate anterior trebuie să notifice intenţia de a pleca la muncă în străinătate Serviciului Public de Asistenţă Socială din localitatea de domiciliu. Ca model pentru această notificare poate fi folosită Anexa 2 a Ordinului 219/2006 (***Anexa 2*** a prezentului document), tipizat care poate fi pus la dispoziția părinților doritori de către SPAS.

***Obligația notificării SPAS revine tuturor părinților care pleacă la muncă în străinătate*** din categoriile mai sus menționate, ***indiferent dacă munca în străinătate implică sau nu și existența unui contract de muncă***.

Notificarea SPAS poate fi realizată prin:

* depunerea notificării de către părintele interesat direct la sediul Primăriei de domiciliu,
* prin transmiterea acesteia prin e-mail, fax, scrisoare, poștă, curier etc. la SPAS

În cazul părinților aflați deja în străinătate, este considerată ca fiind posibilă transmiterea notificării din străinătate, prin mijloacele mai sus-menționate.

Indiferent de modelul folosit (pentru părinții care nu ajung în contact direct cu SPAS-ul va fi greu să folosească un tipizat), în cuprinsul notificării vor trebui să se regăsească în mod obligatoriu următoarele elemente:

* ***datele de identitate ale persoanei în grija căreia va fi lăsat copilul*** pe durata absenței din țară a părintelui/părinților
* ***adresa la care copilul va urma să locuiască în viitor***, după plecarea părintelui/părinților,
* ***îndeplinirea de către persoana în grija căreia urmează a fi lăsat copilul a condițiilor prevăzute la art. 105, alin. (1) din legea 272/2004***

ART. 105 (1) Persoana desemnată trebuie să facă parte din familia extinsă, să aibă minimum 18 ani şi să îndeplinească condiţiile materiale şi garanţiile morale necesare creşterii şi îngrijirii unui copil.

**b. Completarea de către părinte a cererii către instanța de judecată**

* Recomandăm ca, în același timp cu **notificarea către SPAS,** părintele să formuleze și **cererea către instanța de judecată**

**Menționăm că, conform Secțiunii 4 din Legea 272/2004 modificată, notificarea SPAS cu privire la persoana în care grija căreia va rămâne copilul este doar o etapă în procedura de delegare a autorității părintești, neavând nicio valoare juridică în sine, procedura fiind definitivată doar de instanța de judecată.**

***Reprezentanţii Serviciului Public de Asistenţă Socială vor efectua o anchetă socială la domiciliul persoanei la care copilul va locui pe perioada delegării, document care să fie inclus în dosarul care va fi transmis instanței.***

**3. Înaintarea actelor la instanță (judecătoria competentă teritorial)**

***Având în vedere că transmiterea propriu-zisă a cererii formulate de părinte şi a actelor la instanţă nu impune o anumită calitate procesuală sau vreo formalitate suplimentară ulterioară completării şi semnării cererii, aceasta se poate face fie de către părinte, fie de către altă persoană interesată (ex: persoana căreia urmează să-i fie delegată autoritatea părintească), fie prin sprijinirea procesului de către reprezentanții SPAS, prin depunerea acestora directă sau prin transmiterea lor prin poştă/curierat, mail, fax.***

***Delegarea autorităţii părintești pentru o anumită perioadă de timp (maxim 1 an, conf Secţiunii IV, minimul nefiind prevăzut expres) nu este echivalentă cu decăderea lor din drepturile părinteşti sau cu o limitare a exercițiului acestora.***

*Fragmente din -*

*documentul elaborat în cadrul proiectului* ***Protecţie şi educaţie pentru copiii afectaţi de migraţia pentru muncă în străinătate a părinţilor*** *derulat de* ***Organizaţia Salvaţi Copiii*** *în parteneriat cu* ***Autoritatea Națională pentru Protecția Drepturilor Copilului și Adopție****.*

*În cadrul proiectului a fost înființată o platformă on-line care poate fi accesată de orice persoană interesată sau profesionist din domeniu,* [*www.copiisinguriacasa.ro*](http://www.copiisinguriacasa.ro)*, pentru a găsi informații sau solicita consiliere, precum și un serviciu telefonic apelabil gratuit în România din toate rețelele de telefonie,* ***0800.070.040****, prin care specialiștii Salvați Copiii oferă îndrumare și consiliere tuturor celor interesați de acest domeniu.*